ક્રુરતાની ચરમસીમા તો એ છે કે ૨૦૧૮માં દિલીપકુમાર, લતા મંગેશકર, મનોહર પારિકરના નિધનના પણ ખોટા સમાચારો એકથી વધુ વખત વહેતા થયેલા… મનોહર પારિકરના નામે અમેરિકાની હોસ્પિટલના બિછાનેથી એક સંવેદનાસભર સંદેશો વાઈરલ થયેલો ‘મને પ્રત્યેક પળે હવે મૃત્યુ નજીક દેખાય છે ત્યારે જીવનના દરેક યાદગાર પડાવો મારી સામે તરવરે છે, પ્રસિદ્ધિ અને સંપત્તિ કરતાં પણ જીવનમાં ઘણી બાબતો મહત્ત્વની છે…’ આ પ્રકારનો સંદેશો પ્રથમ વખત વાંચીએ તો તે સાચો જ લાગે, પરંતુ પારિકરે પોતાના ઓફિશિયલ ટ્વીટર હેન્ડલ ઉપરથી આ સંદેશાને ખોટો ગણાવેલો…